CELEX: 32019D0028
Language: el
Date: 2018-12-10 00:00:00
Title: Απόφαση (ΕΕ) 2019/28 του Συμβουλίου, της 10ης Δεκεμβρίου 2018, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, όσον αφορά τη διετή παράταση των προτεραιοτήτων της εταιρικής σχέσης ΕΕ–Ιορδανίας

10.1.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 8/27
               
            
         ΑΠΟΦΑΣΗ (ΕΕ) 2019/28 ΤΟΥ ΣΥΜΒΟΥΛΙΟΥ
         της 10ης Δεκεμβρίου 2018
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, όσον αφορά τη διετή παράταση των προτεραιοτήτων της εταιρικής σχέσης ΕΕ–Ιορδανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 217, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής και τουΎπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου («συμφωνία») υπογράφτηκε στις 24 Νοεμβρίου 1997 και τέθηκε σε ισχύ την 1η Μαΐου 2002 (1).
                  
               
                     (2)
                  
                  
                     Με βάση την επανεξέταση των προτεραιοτήτων της εταιρικής σχέσης ΕΕ-Ιορδανίας που εγκρίθηκαν από το συμβούλιο σύνδεσης στις 19 Δεκεμβρίου 2016, τα μέρη συμφώνησαν επί της διατήρησης της ισχύος τους ως κατευθυντήριου εγγράφου για την περαιτέρω εδραίωση της εταιρικής σχέσης.
                  
               
                     (3)
                  
                  
                     Σύμφωνα με το άρθρο 91 της συμφωνίας, το συμβούλιο σύνδεσης έχει την εξουσία να λαμβάνει αποφάσεις με σκοπό την επίτευξη των στόχων της συμφωνίας.
                  
               
                     (4)
                  
                  
                     Το συμβούλιο σύνδεσης πρόκειται να εκδώσει απόφαση με γραπτή διαδικασία για τη διετή παράταση των προτεραιοτήτων της εταιρικής σχέσης ΕΕ-Ιορδανίας έως το τέλος του 2020.
                  
               
                     (5)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο συμβούλιο σύνδεσης, καθώς η απόφαση θα είναι δεσμευτική για την Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, όσον αφορά τη διετή παράταση των προτεραιοτήτων της εταιρικής σχέσης ΕΕ–Ιορδανίας, βασίζεται στο σχέδιο απόφασης του συμβουλίου σύνδεσης ΕΕ-Ιορδανίας που επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 10 Δεκεμβρίου 2018.
            
               
                  Για το Συμβούλιο
               
               
                  Η Πρόεδρος
               
               F. MOGHERINI
            
         
         
            (1)  Ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου (ΕΕ L 129 της 15.5.2002, σ. 3).
      
      
         
            ΠΑΡΑΡΤΗΜΑ
            
               
                  ΑΠΟΦΑΣΗ αριθ. 1/2018 του 13ου συμβουλίου σύνδεσης ΕΕ-Ιορδανίας
                  της …
                  για τη συμφωνία διετούς παράτασης των προτεραιοτήτων εταιρικής σχέσης ΕΕ-Ιορδανίας
                  ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΙΟΡΔΑΝΙΑΣ,
                  Έχοντας υπόψη την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Ιορδανίας, αφετέρου («συμφωνία»),
                  Εκτιμώντας τα ακόλουθα:
                  
                              (1)
                           
                           
                              Η ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Ιορδανίας, αφετέρου, υπογράφτηκε στις 24 Νοεμβρίου 1997 και τέθηκε σε ισχύ την 1η Μαΐου 2002.
                           
                        
                              (2)
                           
                           
                              Το άρθρο 91 της συμφωνίας εξουσιοδοτεί το συμβούλιο σύνδεσης να λαμβάνει τις αποφάσεις που κρίνει σκόπιμες για την επίτευξη των στόχων της συμφωνίας.
                           
                        
                              (3)
                           
                           
                              Σύμφωνα με το άρθρο 101 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που περιέχονται στη συμφωνία.
                           
                        
                              (4)
                           
                           
                              Με την απόφαση No.1/2016 της 19ης Δεκεμβρίου 2016, το συμβούλιο σύνδεσης συμφώνησε επί των προτεραιοτήτων της εταιρικής σχέσης ΕΕ-Ιορδανίας για την περίοδο 2016-2018 προκειμένου να εδραιωθεί η εταιρική τους σχέση, με στόχο τη στήριξη και την ενίσχυση της ανθεκτικότητας και της σταθερότητας της Ιορδανίας, επιδιώκοντας παράλληλα την αντιμετώπιση των επιπτώσεων της παρατεταμένης σύγκρουσης στη Συρία.
                           
                        
                              (5)
                           
                           
                              Με βάση την επανεξέταση των προτεραιοτήτων της εταιρικής σχέσης ΕΕ-Ιορδανίας, τα μέρη συμφώνησαν ότι οι προτεραιότητες της εταιρικής σχέσης επί των οποίων είχαν συμφωνήσει το 2016 θα πρέπει να παραταθούν έως το τέλος του 2020 και ότι, κατά τη διάρκεια της περιόδου 2019-2020, μπορεί να πραγματοποιηθεί όπως αρμόζει επανεξέταση των προτεραιοτήτων της εταιρικής σχέσης και του επισυναπτόμενου συμφώνου ΕΕ-Ιορδανίας.
                           
                        
                              (6)
                           
                           
                              Το άρθρο 10 του εσωτερικού κανονισμού του συμβουλίου σύνδεσης προβλέπει τη δυνατότητα λήψης αποφάσεων με γραπτή διαδικασία μεταξύ των συνόδων, εφόσον συμφωνήσουν τα μέρη,
                           
                        ΑΠΟΦΑΣΙΖΕΙ:
                  
                     Άρθρο 1
                     Το συμβούλιο σύνδεσης, με γραπτή διαδικασία, αποφασίζει ότι οι προτεραιότητες της εταιρικής σχέσης ΕΕ-Ιορδανίας που επισυνάπτονται στην απόφαση αριθ. 1/2016 της 19ης Δεκεμβρίου 2016 παρατείνονται έως τις 31 Δεκεμβρίου 2020.
                  
                  
                     Άρθρο 2
                     Η παρούσα απόφαση αρχίζει να ισχύει από την ημερομηνία της έκδοσής της.
                  
                  
                     …,
                     
                        
                           Για το συμβούλιο σύνδεσης
                        
                        
                           Ο Πρόεδρος